|  |  |  |
| --- | --- | --- |
|  |  | Χορτιάτης 27 Ιανουαρίου 2020  |
|  |  | Αρ. Πρωτ.: 22 |
| **ΕΛΛΗΝΙΚΗ ΔΗΜΟΚΡΑΤΙΑ** |  |  |
| DIVIDER1 |  |  |
|  **ΥΠΟΥΡΓΕΙΟ ΠΑΙΔΕΙΑΣ** **& ΘΡΗΣΚΕΥΜΑΤΩΝ**ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ Κ. ΜΑΚ.ΔΙΕΥΘΥΝΣΗ Π/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΘΕΣΣΑΛΟΝΙΚΗΣ **18/θέσιο ΔΗΜΟΤΙΚΟ ΣΧΟΛΕΙΟ ΧΟΡΤΙΑΤΗ** |  |  |
|  |  |  |
| Ταχ. Δ/νση Ταχ. ΚώδικαςΠληροφορίεςΤηλέφωνοFaxΗλ. Ταχ/μείο | :::::: | Προέκταση Αγ. Βασιλείου57010Λαζαρίδης Δημήτριος 23103492522310349252mail@dim-chort.thess.sch.gr | **ΠΡΟΣ:** | Τη Δ/νση Π.Ε. Ανατολικής Θεσ/νίκης**Κοινοποίηση** : Τουριστικά Γραφεία |

**Θέμα: «Πρόσκληση εκδήλωσης ενδιαφέροντος για την εκπαιδευτική επίσκεψη του σχολείου μας στην Κωνσταντινούπολη »**

Ο Διευθυντής του  **Δημοτικού Σχολείου Χορτιάτη** καλεί σε εκδήλωση ενδιαφέροντος τα τουριστικά γραφεία για τη διοργάνωση εκπαιδευτικής επίσκεψης **στην Κωνσταντινούπολη στο Ζάππειο Σχολείο.**

Χρόνος πραγματοποίησης της επίσκεψης: **26/03/2020** έως **29/03/2020** (τρεις διανυκτερεύσεις).

* Μεταφορικό μέσο: Λεωφορείο άριστης κατάστασης το οποίο να πληροί τις απαιτούμενες από το νόμο προδιαγραφές για τη μεταφορά των μαθητών.
* Αριθμός συμμετεχόντων μαθητών: 22
* Αριθμός συμμετεχόντων γονέων/κηδεμόνων : 24
* Αριθμός συνοδών εκπαιδευτικών: 3 (+ αρχηγός της εκδρομής)
* Διαμονή: Ξενοδοχείο 4\*
* Επίσημος Ξεναγός κατά τη διάρκεια της εκδρομής.

Η μετάβαση από τη Θεσσαλονίκη προς την Κωνσταντινούπολη και η επιστροφή από Κωνσταντινούπολη προς Θεσσαλονίκη θα γίνει με λεωφορεία.

* Η επίσκεψη θα πραγματοποιηθεί σύμφωνα με ένα ενδεικτικό πρόγραμμα που μεταξύ άλλων περιλαμβάνει: Επίσκεψη στο Ζάππειο Σχολείο, στο Φανάρι – Οικουμενικό Πατριαρχείο, Αγία Σοφία, Μπλε Τζαμί, Υδραγωγείο, περιήγηση με πλοίο στο Βόσπορο ή στην Πρίγκηπο , Παναγία των Βλαχερνών, Παναγία Βαλουκλώτισσα-Ζωοδόχο Πηγής, Ντολμά Μπαχτσέ ,Ενυδρείο , κ.ά.

 **Η προσφορά θα πρέπει να περιέχει απαραιτήτως και να εξασφαλίζει τα παρακάτω:**

* Υπεύθυνη δήλωση ότι το ταξιδιωτικό πρακτορείο διαθέτει το **ειδικό σήμα** λειτουργίας, το οποίο πρέπει να βρίσκεται σε ισχύ (κατάθεση με την προσφορά).
* Υποχρεωτική Ασφάλιση (αστικής – επαγγελματικής) ευθύνης διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού εκπ/κού ή για τους συμμετέχοντες στην εκδρομή του συγκεκριμένου σχολείου.
* Διασφάλιση ότι τα λεωφορεία με τα οποία θα πραγματοποιηθεί η εκδρομή πληρούν τις απαιτούμενες από το νόμο προδιαγραφές για τη μεταφορά μαθητών, είναι άριστης κατάστασης και θα είναι διαθέσιμα για τις μετακινήσεις των μαθητών/τριών, σύμφωνα με το επισυναπτόμενο πρόγραμμα.
* Αναλυτικά το πρόγραμμα των μετακινήσεων και ξεναγήσεων για κάθε ημέρα.
* Όνομα και κατηγορία καταλύματος με πρωινό, αριθμό δωματίων και κλινών, με τις παρεχόμενες υπηρεσίες.

Κατηγορία καταλύματος-περιοχή: Ξενοδοχείο **στο** **ιστορικό κέντρο** της Κωνσταντινούπολης (Πλατεία Ταξίμ-Taksim), **4 αστέρων** **και άνω**.

Η δε τοποθεσία του θα πρέπει να είναι :

α) ασφαλής από άποψη οδικής κυκλοφορίας (με επαρκείς σημάνσεις, σηματοδότες, διαβάσεις κλπ).

β) ασφαλής ως προς την εγγύτητα της με περιοχές πιθανού κινδύνου εγκληματικότητας, παραβατικότητας και τα λοιπά συναφή,

γ) ασφαλής ως προς την σωματική ασφάλεια και ακεραιότητα των μαθητριών και μαθητών (π.χ. εγγύτητα με φρεάτια, εγκαταλειμμένες οικοδομές κλπ).

* Υπηρεσίες καταλύματος:

α) Δίκλινα και κάποια τρίκλινα δωμάτια για τους μαθητές και τους γονείς τους και μονόκλινα δωμάτια για τους συνοδούς εκπαιδευτικούς. Όλα τα δωμάτια μαθητών και συνοδών θα βρίσκονται στον ίδιο όροφο ή εφόσον αυτό είναι αδύνατο σε δύο συνεχείς ορόφους και ποτέ σε διαφορετικό κτίριο .

β) Πρωινό κατά τους όρους που ισχύουν για όλους τους πελάτες του ξενοδοχείου.

**Λοιπές Υπηρεσίες:**

* Να υπάρχουν επίσημοι ξεναγοί σε όλα τα ιστορικά μνημεία επίσκεψης, που θα ξεναγήσουν μαθητές/τριες και γονείς/κηδεμόνες.
* Πριν την εκκίνηση της εκδρομής θα δοθεί ατομική απόδειξη σε κάθε έναν συμμετέχοντα. Επίσης, θα δοθεί συγκεντρωτική απόδειξη στην οποία θα αναφέρεται το κόστος μεταφοράς.
* Υποχρεωτικά ένας συνοδός του Τουριστικού Γραφείου στο λεωφορείο.
* Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (η κάλυψη θα γίνεται από την τραπεζική εγγύηση του Τουριστικού Γραφείου και το ποσό που καθορίζει το Σχολείο θα πρέπει να είναι το 5λάσιο του συμφωνηθέντος ποσού).
* Σε περίπτωση που δεν θα πραγματοποιηθεί η εκδρομή στις προβλεπόμενες ημερομηνίες λόγω ανώτερης βίας ή έλλειψη έγκρισης της μετακίνησης από αρμόδιους φορείς , δε θα έχει καμία επιβάρυνση το Σχολείο και όλα τα χρήματα θα επιστραφούν στους δικαιούχους ή θα εξεταστεί η περίπτωση να πραγματοποιηθεί η εκδρομή σε άλλες ημερομηνίες.
* Επιστροφή του ποσού συμμετοχής μαθητή στην εκδρομή, σε περίπτωση που για λόγους ανωτέρας βίας ή ασθένειας ματαιωθεί η συμμετοχή του.
* Η αποδοχή των όρων της παρούσας πρόσκλησης δεσμεύουν το τουριστικό γραφείο και οι όροι αυτοί υποχρεωτικά πρέπει να αναφέρονται στο ιδιωτικό συμφωνητικό.

**Σύνταξη και υποβολή προσφορών:**

Οι προσφορές υποβάλλονται στο Σχολείο, σε κλειστό φάκελο και δεν πρέπει να έχουν ξύσματα, σβησίματα, προσθήκες ή διορθώσεις.

 Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον προσφέροντα.

Η προσφορά θα απορρίπτεται εάν σ’ αυτήν υπάρχουν ασάφειες κατά την κρίση του οργάνου αξιολόγησης των προσφορών.

 Όσοι ενδιαφέρονται να λάβουν μέρος μπορούν να υποβάλουν τις προσφορές τους προσωπικά ή με εκπρόσωπό τους στο Σχολείο μας.

**Ο διαγωνισμός δεν είναι μόνο μειοδοτικός**. Θα ληφθεί υπόψη η όσο το δυνατόν αναλυτική περιγραφή των μέσων και των υπηρεσιών (όπως ζητούνται από την προκήρυξη) καθώς και η εμπειρία των τουριστικών γραφείων σε πολυήμερες σχολικές εκδρομές .

Τέλος η ασφαλής μεταφορά καθώς και η ποιοτικότερη παροχή υπηρεσιών διαμονής στο ξενοδοχείο, θα αποτελέσουν τα ουσιαστικότερα κριτήρια στην επιλογή της καλύτερης πρότασης από την επιτροπή αξιολόγησης που θα οριστεί με πράξη του Διευθυντή του Σχολείου.

Οι προσφορές θα πρέπει να κατατεθούν σε κλειστούς φακέλους μέχρι τη **Δευτέρα 03** **Φεβρουαρίου 2020** και ώρα **12:00΄ π.μ.** στο γραφείο του Δ/ντή του **Δημοτικού Σχολείου Χορτιάτη . Οι προσφορές θα ανοιχτούν την ίδια ημέρα στις 13:00΄ .**

**Οι εκπρόθεσμες προσφορές δε θα ληφθούν υπόψη.**

 Ο Διευθυντής

 Λαζαρίδης Δημήτριος